Komisijas paziņojums Eiropas Parlamentam saskaņā ar Līguma par Eiropas Savienības darbību 294. panta 6. punktu par Padomes nostāju pirmajā lasījumā attiecībā uz grozītā priekšlikuma pieņemšanu Eiropas Parlamenta un Padomes direktīvai, ar ko nosaka pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem (Dokuments attiecas uz EEZ) /* COM/2010/0251 galīgā redakcija - COD 2008/0263 */





[pic] | EIROPAS KOMISIJA | Briselē, 18.5.2010 COM(2010)251 galīgā redakcija 2008/0263 (COD) KOMISIJAS PAZIŅOJUMSEIROPAS PARLAMENTAMsaskaņā ar Līguma par Eiropas Savienības darbību 294. panta 6. punktupar Padomes nostāju pirmajā lasījumā attiecībā uz grozītā priekšlikuma pieņemšanu Eiropas Parlamenta un Padomes direktīvai, ar ko nosaka pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem (Dokuments attiecas uz EEZ) 2008/0263 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punktu par Padomes nostāju pirmajā lasījumā attiecībā uz grozītā priekšlikuma pieņemšanu Eiropas Parlamenta un Padomes direktīvai, ar ko nosaka pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem 1. PRIEKŠVĒSTURE Datums, kad priekšlikumu nosūta Eiropas Parlamentam un Padomei: COM(2008)0887-2008/0263(COD) | 2008. gada 16. decembris | Eiropas Ekonomikas un sociālo lietu komitejas atzinuma datums | 2009. gada 13. maijs | Eiropas Parlamenta atzinuma datums (pirmais lasījums) | 2009. gada 23. aprīlis | Padomes nostājas pieņemšanas datums: | 2010. gada 10. maijs | 2. KOMISIJAS PRIEKŠLIKUMA MĒRĶIS Inteliģento transporta sistēmu (turpmāk — ITS) izvēršana autotransporta nozarē notiek daudz lēnāk nekā pārējos transporta veidos, un ITS pakalpojumi nereti tiek ieviesti neviendabīgā veidā. Ar brīvprātīgu vienošanos un standartizāciju nav izdevies sasniegt būtiskus rezultātus sistēmu ieviešanas un šādu sistēmu izmantošanas izteiksmē. Tāpēc Komisija nāk klajā ar rīcības plānu un priekšlikumu pamatdirektīvai par inteliģento transporta sistēmu ieviešanu autotransporta jomā un par saskarnēm ar citiem transporta veidiem. Kamēr rīcības plānā ir ieskicētas sešas prioritāro darbību jomas un pasākumi, kas saistīti ar ITS izvēršanu un sadarbspēju autotransporta nozarē visā Eiropas Savienībā, direktīvā ir sniegts tiesiskais satvars to pasākumu īstenošanai, kas nepieciešami, lai izdotos efektīvi un koordinēti izvērst un izmantot ITS. Atbilstīgi šim regulējumam priekšlikumā ir paredzēts deleģēt pilnvaras Komisijai, lai tā ar deleģētiem aktiem pieņemtu sīki izstrādātas specifikācijas, kas vajadzīgas, lai nodrošinātu ITS izvēršanai un operatīvai izmantošanai nepieciešamo savietojamību, sadarbspēju un nepārtrauktību. 3. KOMENTĀRI PAR PADOMES NOSTĀJU Padomes nostāja Komisijas sākotnējo priekšlikumu nedaudz grozīja. Ņemot vērā Eiropas Parlamenta ierosinātos grozījumus, ir ieviesta lielāka skaidrība direktīvas piemērošanas jomā, precizējot prioritāro darbību jomas un pirmkārt koncentrējoties uz sešām prioritārajām darbībām to specifikāciju izstrādei un pielietošanai, kuras Komisijai jāpieņem. Ar Padomes nostāju ir arī pastiprināta personas datu aizsardzības un atbildības jautājumu nozīme ITS izvēršanas sakarā, kā to akcentēja Eiropas Parlaments un kas atspoguļojās Eiropas Datu aizsardzības uzraudzītāja atzinumā. Kopā ar nelielajiem grozījumiem Komisijas sākotnējā priekšlikumā Padomes nostāja pirmajā lasījumā atspoguļo vienošanos, kuru iestādēm izdevās panākt un kas tika apstiprināta vēstuļu apmaiņas veidā starp Pastāvīgo pārstāvju 1. komitejas ( COREPER I) priekšsēdētāju un Eiropas Parlamenta Transporta un tūrisma komitejas priekšsēdētāju 2010. gada martā. Komisija uzskata, ka šī vienošanās pilnībā atbilst priekšlikuma mērķiem, un tāpēc to atbalsta. Šī vienošanās paredz trīs Komisijas deklarācijas un vienu kopēju visu trīs iestāžu deklarāciju, kas ietverta paziņojuma pielikumā un kuru paredzēts publicēt Eiropas Savienības Oficiālajā Vēstnesī kopā ar pašu attiecīgo tiesību aktu. I PIELIKUMSKomisijas deklarācijas Komisijas deklarācija par ITS prioritāro darbību veikšanu 1. Padomes nostājas 6. panta 2. punktu pirmajā lasījumā formulē šādi: „1.a Komisija līdz …[1] centīsies pieņemt specifikācijas vienai vai vairākām prioritārajām darbībām. Vēlākais 12 mēnešus pēc tam, kad pieņemtas vajadzīgās specifikācijas prioritārajai darbībai, Komisija vajadzības gadījumā pēc tam, kad ir veikusi ietekmes novērtējumu, tostarp izmaksu un ieguvumu analīzi, iesniedz Eiropas Parlamentam un Padomei priekšlikumu atbilstīgi LESD 294. pantam par šīs prioritārās darbības veikšanu. ” 2. Pamatojoties uz patlaban pieejamo informāciju, Komisija uzskata, ka paredzamais provizoriskais grafiks prioritārajām darbībām vajadzīgo specifikāciju pieņemšanai, kā minēts 3. pantā, ir šāds: Specifikācijas šādām darbībām: | Ne vēlāk kā norādītā gada beigās: | multimodālo maršruta informācijas pakalpojumu sniegšanas nodrošināšana visā ES atbilstīgi 3. panta a) apakšpunktam, | 2014. gads | reāllaika satiksmes informācijas pakalpojumu sniegšanas nodrošināšana visā ES atbilstīgi 3. panta b) apakšpunktam, | 2013. gads | dati un procedūras, lai, ja iespējams, bez maksas nodrošinātu lietotājiem minimālo vispārējo satiksmes informāciju saistībā ar ceļu drošību, kā izklāstīts 3. panta c) apakšpunktā, | 2012. gads | saskaņota sadarbspējīga eCall ieviešana visā ES, kā izklāstīts 3. panta d) apakšpunktā, | 2012. gads | informācijas pakalpojumu sniegšana saistībā ar drošām stāvvietām kravu un komerciālajiem transportlīdzekļiem, kā izklāstīts 3. panta e) apakšpunktā, | 2012. gads | rezervēšanas pakalpojumu sniegšana saistībā ar drošām stāvvietām kravu un komerciālajiem transportlīdzekļiem, kā izklāstīts 3. panta f) apakšpunktā. | 2013. gads | 1. tabula. Provizorisks grafiks prioritārajām darbībām vajadzīgo specifikāciju pieņemšanai Provizoriskais grafiks ir sagatavots, pamatojoties uz pieņēmumu, ka vienošanās par ITS direktīvu starp EP un Padomi tiek panākta uzreiz otrajā lasījumā 2010. gada sākumā.” Komisijas deklarācija par atbildību „ITS lietotņu un pakalpojumu ieviešana un izmantošana var būt par pamatu vairākiem ar atbildību saistītiem jautājumiem, kas var radīt nopietnu šķērsli dažu ITS pakalpojumu plašai iekļuvei tirgū. Šo problēmu risināšana ir viena no prioritārajām darbībām, kuras Komisija paredzējusi savā ITS rīcības plānā. Ņemot vērā esošos valstu un Kopienas tiesību aktus, kas attiecas uz atbildību, un jo īpaši Direktīvu 1999/34/EK, Komisija rūpīgi novēros situācijas attīstību dalībvalstīs saistībā ar ITS lietotņu un pakalpojumu ieviešanu un izmantošanu. Ja tas būs nepieciešami un piemēroti, Komisija izstrādās vadlīnijas par atbildību, kurās jo īpaši būs aprakstīti ieinteresēto personu pienākumi attiecībā uz ITS lietotņu un pakalpojumu ieviešanu un izmantošanu.” Komisijas deklarācija attiecībā uz paziņojumiem par deleģētiem aktiem „Eiropas Komisija ņem vērā, ka — izņemot gadījumos, kad tiesību aktos ir paredzēta steidzamības procedūra, — Eiropas Parlaments un Padome uzskata, ka attiecībā uz paziņojumiem par deleģētajiem aktiem ņem vērā iestāžu darba pārtraukšanas laikposmus (pārtraukumus ziemā, vasarā un Eiropas Parlamenta vēlēšanu laikā), lai nodrošinātu, ka Eiropas Parlaments un Padome spēj attiecīgajos tiesību aktos noteiktajos termiņos īstenot savas prerogatīvas, un ir gatava attiecīgi rīkoties.” II PIELIKUMS Iestāžu deklarācija Eiropas Parlamenta, Padomes un Komisijas deklarācija par LESD 290. pantu „Eiropas Parlaments, Padome un Komisija deklarē, ka šīs direktīvas noteikumi nekādā veidā neskar nostāju, kas iestādēm nākotnē varētu būt attiecībā uz LESD 290. panta īstenošanu vai atsevišķiem tiesību aktiem, kuros būtu šādi noteikumi.” [1] Lūdzu, ievietojiet datumu: 30 mēnešus pēc šīs direktīvas stāšanās spēkā dienas.